Stasjonsbygningen ble tegnet av Bjarne Friis Baastad og oppført i 1941. Den er av samme type som ved en rekke andre stasjoner på strekningen, som Hjartåsen, Krokstrand, Holandsvika, Drevvatn, Bolna, Stødi, Semska og Lønsdal. I NSBs bygningsregistrering (1993) omtales også vedbu/vognskjul og to vokterboliger, alle oppført 1949, samt en garasje for vokterbolig 2. Vokterboligene sies å være tegnet av Gunnar Nordtvedt.